Scottie, i avisen i dag
står der, at Phil vil have et år til her, og Michael vil have 36 millioner.
PRESSEMØDE, NBA-FINALEN 3. JUNI 1997
Den citerer også Jerry Krause, der ikke udelukker en handel for dig,
hvilket lader dig hænge lidt. Generer det dig?
Nej.
Jeg ville elske at ende min karriere i Chicago,
men sker det ikke, må jeg lede et andet sted.
Jeg er en af de bedste spillere nogensinde.
Jeg forstår min værdi i spillet.
Du er underbetalt som en af de bedste spillere.
Hvad er din værdi...
Min dag skal nok komme.
MESTERSKABSCEREMONI 1. NOVEMBER 1997
Tak.
Tak for de vidunderlige øjeblikke, som fansene i denne by
har vist mig og mine holdkammerater i ti lange sæsoner.
Jeg har haft en skøn karriere,
og hvis jeg aldrig får muligheden for at sige det igen: Tak.
Scottie Pippen med en tårevædet tak.
Vi troede i et kort øjeblik,
at vi skulle høre om en tilbagetrækning.
Hvad der gjorde mig ked af det, var, at jeg vidste, det var enden på rejsen,
og jeg forestillede mig ikke, at den skulle ende sådan.
Jerry Krause forplumrede alt, da han sagde:
"Det er Phils sidste år.
Vi skiller holdet ad efter denne sæson."
Vi blev dybest set fritaget for tjeneste.
EN ORIGINAL SERIE FRA NETFLIX
Et spektakulært træk!
Kampen er slut!
Chicago Stadium går amok...
Her foregår intet rygstikkeri.
Jeg må bare videre.
Det bliver Phils sidste år som Bulls' træner.
- Er forventningerne for høje? - Hvad gør vi så nu?
Det eneste spørgsmål: Hvor længe kan det holde?
AFSNIT II
Jeg bliver mast.
- Undskyld. - Tag det roligt.
Michael, hvad syntes du om Scottie Pippens tale?
Han var grebet af følelser.
Scottie har følelser.
Han har bestemt engagement og kærlighed til Chicago,
og det er svært, når man virkelig sætter pris på fansene,
der har støttet en i så mange år,
og sommetider, når man taler,
vil det røre en dybt,
og med alt det, der er sket,
kan det bestemt være en følelsesladet situation for ham.
Har du talt med ham om...
Vil I tale om kampen eller Scottie?
Begge dele.
Tal med Scottie om det.
- Hvad så med kampen? - Sådan.
UNDER CHICAGOS MESTERSKABSSÆSON
LÅ SCOTTIE PIPPEN NUMMER TO PÅ BULLS' POINTLISTE.
SCOTTIE PIPPEN LÅ NUMMER TO PÅ BULLS' REBOUNDLISTE.
SCOTTIE PIPPEN LÅ NUMMER TO PÅ BULLS LISTE OVER SPILLETID.
SCOTTIE PIPPEN LÅ NUMMER ÉT PÅ BULLS' ASSIST-LISTE.
SCOTTIE PIPPEN LÅ NUMMER ÉT PÅ BULLS' LISTE OVER BOLDEROBRINGER.
SCOTTIE PIPPEN LÅ NUMMER SEKS PÅ BULLS' LISTE OVER LØNNINGER.
SCOTTIE PIPPEN LÅ NUMMER 122 PÅ NBA'S LISTE OVER LØNNINGER.
Scottie Pippen var den undervurderede,
ikke værdsatte Robin mod Michaels Batman.
Jeg ville aldrig kunne finde en makker, et andet støttesystem,
en anden partner i basketball som Scottie Pippen.
Han var skøn at spille med.
Sikket show, Bulls leverer.
Pippen tilbage til Jordan! Ja! Du godeste!
Gennem forsøg og fejl
og den smeltedigel, Michael Jordan udsatte folk for...
JOURNALIST, ESPN
...blev Scottie sej.
Scottie angriber hårdt,
- hele vejen til kurven... - Over Barkley!
Og han var dødbringende defensivt.
Sedale Threatt. Antonio hårdt...
- Du godeste, Pippen! - Sikket spil!
Sensationelt forsvarsspil!
Pip!
Han hjalp mig så meget i den måde, jeg greb spillet an
og spillede spillet.
Siger man Michael Jordan, bør man sige Scottie Pippen.
Og alle siger, at jeg vandt de mesterskaber.
Men ikke uden Scottie Pippen.
Derfor ser jeg ham som min bedste holdkammerat nogensinde.
Jeg voksede op i en by med 3.500 indbyggere.
Alle kendte hinanden.
Min mor og far var stærke mennesker, der bare ville overleve,
og det var tydeligt, for de havde 12 børn.
Vi havde en basketkurv i min bedstemors have.
Den stod på jord, så den blev altid støvet.
Det var lige meget. Mine sko var alligevel gamle.
Alle stod hinanden nær. Vi delte alt.
SCOTTIES BROR
Det var rart. Vi vidste ikke, at vi var fattige.
Jeg var vel 11 eller 12.
Min far var lige kommet hjem og spiste sin aftensmad,
og han faldt bare om med et slagtilfælde.
Jeg kan stadig se det. Jeg tænker på det.
Han mistede taleevnen og var fanget i en kørestol
og lå i sengen resten af livet.
Seks år tidligere
gik min næstældste bror i junior high school.
En dreng faldt på ham i gymnastik i et brydertag.
Det lammede ham, så...
- Så du voksede op med... - To.
Ja, med to kørestolsbrugere i hjemmet.
Basketball gav mig en mulighed for at komme ud af huset og spille.
Og jeg behøvede ikke nogen at spille med.
Dr. J var min barndomshelt.
Jeg ville altid spille som ham og dunke som ham.
Jeg følte, at en dag ville jeg være i hans sted.
Ja, det er alle børns drøm.
Alle børn drømmer om at spille i NBA på et tidspunkt.
Det er kun en drøm.
Han vidste altid, at han ville nå i NBA.
-Og du troede på ham? - Ikke rigtig.
Scottie kom på UCA og begyndte om udstyrsassistent,
men han trænede og gjorde alle de ting,
som han burde med holdet.
Nogle få af fyrene faldt fra akademisk, så der var ledige stipendier,
så jeg spurgte træneren.
Jeg var meget vedholdende, og han gav mig endelig et stipendium.
Han kom ind som guard med 185 cm og 70 kg.
Jeg så ham spille og tænkte:
"Han kan blive til noget, hvis han kan vokse lidt."
Han begyndte at træne.
Han håndterede bolden bedre, skød bedre.
Han sprang højere.
Jeg blev bedre i virkelig højt tempo.
Og mellem første og andet år, henover sommeren...
...voksede jeg 12,5 centimeter.
Da jeg så ham næste gang var han 195.
Og næste gang jeg så ham, var han 201 cm.
Smuk aflevering og han... Én mod én!
Til Pippen mod højre over stregen...
Han eksploderede.
Udbrud, tre mod én, Parish til Pippen til...
Han beholdt sine forsvarsevner, selv da han voksede.
Scottie Pippen under McClaine...
Han kunne gribe en rebound,
føre den hele vejen op ad banen mellem folk og dunke.
Det kan kun få spillere.
Jeg husker, at træneren sagde: "Scottie, de leder efter dig nu."
Jeg var fanatisk basketfan,
og jeg husker Pippen. Jeg vidste, han ville blive god.
Da jeg mødte ham, kunne han dårligt sige tre ord.
Han var så genert.
Da han dimitterede fra University of Central Arkansas,
der var et NAIA-hold,
var han den bedste i sin division i Amerika.
Jeg var virkelig spændt.
Da jeg så Scottie Pippen,
tænkte jeg: "Han bliver en særlig spiller."
NBA-spejderne så alsidigheden, de så den atletiske evne.
De så ydmygheden.
NBA-SPILLERVALG I 1987
Seattle SuperSonics vælger Scott Pippen fra Central Arkansas.
Scott Pippen, University of Central Arkansas.
1. VALG, SEATTLE
Han er 21, og det er rigtigt,
I har nok aldrig hørt om Scottie Pippen.
For et år siden,
hvis nogen sagde, at du ville være femtevalg,
hvad havde du så sagt?
Jeg havde nok sagt, at de lavede gas.
Jeg ville have troet, at det var en spøg.
Ved du, at der er en aftale mellem Seattle og Chicago,
så du skal byttes?
Det har jeg ikke hørt.
- Du har åbenbart den forkerte hat på. - Ja?
Vi indså, at vi måtte manøvrere for at komme fremad i spillervalget
for at få et højere valg, ellers blev det svært at få ham.
Krause fik lavet en aftale.
Vi indgik en aftale aftenen før spillervalget,
og teknisk set tog Seattle ham for os,
og så købte vi ham.
Chicago er et stort hold, og alle spillerne
i publikum vil være en del af Bulls.
Bulls hentede Scottie Pippen ind,
der forventedes at have en øjeblikkelig virkning i NBA.
Kom så!
Scottie Pippen får sin debut i den store liga.
Barkley sparkede den ud. Stjålet af Pippen!
Scottie Pippen bryder fri!
Pippen stjal bolden og dunkede med begge hænder i den anden ende.
Scottie snakkede meget.
Scottie sagde: "Jeg bliver bedre end Michael Jordan..."
som nybegynder.
Jeg var ret sikker på, hvem jeg var som spiller.
Men som nybegynder bliver man behandlet sådan, og...
Charles var en bølle, så han tævede mig for det.
Han er en nybegynder her.
Vi havde en aftale.
Så han bliver behandlet sådan indtil denne tid næste år.
Okay?
- Ja. - Okay.
Du skal slå ham.
Jeg indså straks,
at man ikke længere er holdets bedste.
Bolden tippes væk af Jordan... den er fri.
Til Jordan med udbruddet...
Michael var en superstjerne i basketball,
og han var større end nogen superstjerne i nogen sportsgren førhen,
så han var ikke bare en normal fyr, man spiser frokost med.
Det var anderledes.
I mit første år gav han mig et sæt golfkøller.
Det er pænt at give en nybegynder et sæt golfkøller.
Ja, han prøvede at lokke mig til, så han kunne tage mine penge.
Alle har brug for nummer to,
der gør det beskidte arbejde, og Pippen var dygtig.
Michael med en trepoint igen.
Scottie med venstre hånd!
Men han fik så lav en løn,
at han end ikke var i top 100 i NBA.
Pippen er så underbetalt, som man kan blive.
Kun ligaens 122. bedst betalte.
Scottie Pippen skrev kontrakt i 1991. Kan du huske betingelserne?
Nej, men jeg husker, at kontrakten var længere,
end jeg mente, var klogt.
Pippen!
Jeg tilbeder dig!
Scottie Pippen skrev kontrakt i 1991 for syv år for 18 millioner dollars.
Havde han spillet sine kort rigtigt, kunne han havde fået det tidobbelte.
Jeg sagde det samme til Scottie som til Michael.
"Skriv ikke under. Du sælger dig selv for billigt.
Du binder dig selv for længe."
Jeg følte ikke, at jeg havde råd til at gamble.
At blive skadet og ikke kunne forsørge.
Jeg måtte sikre mig, at folk i mit bagland var sørget for.
Han tog sig af min far og mor, og han byggede dem et hus.
Han sendte penge hver måned.
De blev sørget for.
Jeg kan ikke tænke på noget, jeg mangler.
Nogle ting behøver jeg ikke bede om.
SCOTTIES MOR
Så jeg føler, at han elsker mig.
Jeg ved, jeg elsker ham.
Han underskrev en lang kontrakt, der hurtigt var for lav i værdi.
Ligaen skød i vejret, og indtægterne steg og steg.
Lønningerne steg,
Jerry Reinsdorf gjorde det meget klart, når fyrene skrev kontrakt.
Jeg vil ikke høre mere.
Kom ikke for at genforhandle.
Det var pinligt, fordi han nok var NBA's næstbedste spiller.
Hans værdi var enorm.
Bare lige ned, sådan.
Ved du hvad? Det er okay på den her,
men på den anden kan min knæskal ikke...
Da vi nærmede os 97 og 98, var det Scotties sidste kontraktår.
Jeg ved, han var frustreret, fordi Scottie ville betales.
Han fortjente det.
Der var stor vrede i Scottie.
Han havde været en af spillets bedste spillere i mange år.
Han havde gjort så meget for Bulls.
Så hans frustration løb af med ham.
Verdensmestrene skaber nyheder i denne uge.
Scottie Pippen fra Bulls vil være ude i to, tre måneder.
Pippen blev opereret i mandags grundet en øm fod i New York.
En skade, der har generet ham
siden Eastern Conference-finalen.
Jeg sprængte en sene i min ankel
og besluttede at blive opereret sent,
for jeg tænkte: "Ved du hvad?
Jeg vil ikke ødeægge min sommer på at træne til en sæson, vel?
De vil ikke se frem til, at jeg er der.
Så jeg vil nyde min sommer, og så forbereder jeg mig i sæsonen."
Scottie tog fejl.
Han kunne være blevet opereret, da sæsonen sluttede
og været klar til sæsonen.
Hvad Scottie prøvede, var at tvinge ledelsen
til at ændre hans kontrakt.
Det ville Jerry ikke.
Så nu skal jeg starte sæsonen uden Scottie.
Men vi må finde en måde at vinde.
Hvordan vil du bære holdet i november og december uden Scottie?
Vi må gøre det kollektivt.
Et individ kan ikke klare det.
Det er det, et hold handler om,
så vi må opveje Scotties fravær.
Vi ved, han ikke er her, men vi spiller stadig.
Chicago Bulls uden Scottie Pippen, og de savner ham i aften.
Atlanta Hawks slår Bulls her i Atlanta.
Slutstillingen, 80-78.
Det bliver det værste tilbageslag for Bulls.
Cavaliers tævede Chicago Bulls...
Det er stadig tidligt,
men fire nederlag til Bulls.
De har endnu ikke scoret 100 point i sæsonen.
Vi spillede ikke konsekvent og med rytme,
og det er noget, Scottie virkelig giver os.
Scottie var nøglen for vores hold. Han knyttede os sammen.
Og når man er et godt hold, føles et nederlag som fem.
Man forventes at vinde, man skal vinde.
Så vi tabte kampe tidligt i sæsonen,
og det føltes som en knibe.
Tiden løber ud, og Phoenix Suns...
...har holdt ud til en dramatisk sejr over Chicago Bulls.
Scottie kunne være blevet opereret efter sæsonen.
Ja.
Han gjorde det bevidst sent for at tirre ledelsen.
Frustrerede han dig?
Nej.
Man skal forstå spillernes mentalitet, hvor de kommer fra,
og nogle kan klare det, andre kan ikke.
Og Scottie havde nok brug for dette
for at føle, at han retfærdiggjorde sin løn.
Så jeg holdt kursen og sagde: "Vi overlever, vi klarer os.
Vi går videre."
Phil var virkelig god til
at håndtere distraktioner og bevare vores fokus.
Scottie havde en anden køreplan.
Det bliver svært,
men lige nu må vi klare os uden ham.
Når det kom til sagen, faldt byrden altid på Michael.
På mange måder bød han den velkommen.
Han var glad for at tage ansvaret.
Jeg forbereder mig fysisk på at håndtere, hvad jeg skal.
Jeg glæder mig.
Michael ville være den bedste spiller på det bedste hold.
Scottie er her ikke, men vi er stadig bedre end det her.
Jeg ville have folk til at se det fra mit synspunkt.
Scottie var ude. Min stemme skulle være højest.
Jeg lod min vrede motivere ved at sige:
"Jeg vil have det her. Vil I have det?"
Han hævede stemmen over for folk.
"Skab bedre rebounds, spred jer.
Vi spiller ikke godt som hold. Defensivt er vi dovne."
Han sidder bare og venter. Hvad venter I på?
På spillet.
Hvorfor? Hvis du spiller aggressivt, hjælper de dig så?
Han var ikke bange for at støde. Du kunne bare gå.
Han sagde det gerne: "Smut. Vi har ikke brug for dig. Smut."
Skide Harp, hvad venter du på?
- Tror du ikke, vi kan klare det? - Vi har tid.
Toni, det er okay.
Ved du hvorfor?
Fordi jeg skal råbe af dig.
For hver dag uden Scottie
begyndte andre at tro, at de kunne slå os.
Hallo!
Og hvis man prøver at bevare dominansen,
skal man ikke give dem chancen for at få selvtillid.
Så det drev min energi. Lad os komme i gang.
Lad os få vores første sejr. Jeg siger det ikke igen.
Lad os gøre det.
- Hvad skal vi? - Vinde!
Bulls er tændt i aften, de vil virkelig væk
fra den 0-4-start. Det er pinligt for sådan et godt hold.
Bulls i sort udebaneuniform. Clippers er i hvidt.
De spiller mod Clippers, der var til grin, det var ligaens værste hold.
Og dog trak ligaens bundskrabere Bulls ud i dobbelt forlænget spilletid.
Jordan blev ved med at vente på at få hjælp,
og ingen hjalp ham.
I den kamp var han et sted henne, og han fandt en kontakt.
Og svaret på spørgsmålet: "Er Michael Jordan træt?"
- Nej. - Nej.
Jordan måtte score 49 point, så de kunne vinde den kamp.
Uden tvivl. Vi har set storhed i aften.
The Bulls vinder for første gang på udebane, 111-102.
Jordan slutter af med blot 49 point.
Vi har haft muligheder for at vinde
alle udekampe på nær mod Cleveland.
Forhåbentlig kan vi bygge på det. Vi kan vinde på udebane.
Vi har haft de kampe. Og vi har haft brug for at vinde sådan.
Jordan var udslidt fysisk og psykisk.
Flot arbejde. Sådan skal den lukkes.
Havde jeg et valg?
- Jeg håber, du synes om historien. - Tak.
Mit særkende er, at jeg vil vinde for enhver pris.
Hvis jeg skal gøre det selv, gør jeg det.
Undskyld os.
Hver gang jeg træder ud på banen,
er min fokus at vinde kampen.
Undskyld os, tak.
- Træd tilbage. - Nej.
Det driver mig til vanvid, når jeg ikke kan.
Som ældre ser man,
hvordan man blev, som man er.
Jeg ville ikke være her uden
de lektier, jeg lærte som ung,
den konkurrencelyst i mig startede, da jeg var barn.
Mine forældre gav os
alle muligheder for at få succes i livet.
Min far arbejdede for General Electric. Min mor arbejdede i banker.
Som sorte i Wilmington
ville vi skabe vores egen vej.
Som familie var vi hårdføre. Min far var hård, min mor var hård,
og de opfostrede os i et hårdt miljø.
Falder man, må man rejse sig.
Og man gør sit bedste, og man prøver at vinde.
Vi hadede at tabe.
Hr. Jordan og jeg prøvede altid at vise dem:
MICHAELS MOR
"Vent ikke på, at nogen giver dig noget.
Du er stærk, intelligent, gå ud og arbejd for det."
Vi havde fem børn, jeg og min kone arbejdede, og...
MICHAELS FAR
...vi var bekymrede over, at børnene var hjemme,
så vi tænkte, at vi kunne få dem til at dyrke sport.
Køre dem til Little League
eller til træning og gøre dem engagerede.
Mine forældre prøvede at holde mig i gang.
De ønskede altid, at vi dyrkede holdsport,
så vi kunne lære mere om livet.
På det tidspunkt var der racisme i hele North Carolina,
i hele USA.
Og der var meget af det her.
Så som barn tænkte man: "Okay, det er ikke her, jeg vil være.
Jeg vil brillere udenfor det her."
Så min motivation var at blive til noget uden for Wilmington.
For mig blev det sport.
Vi plejede at dyste meget i haven.
Min brødre hadede at tabe, men ikke lige så meget som mig,
for slog man mig dengang, var vi nødt til at slås.
Og sådan var jeg bare.
De konkurrerede virkelig de to.
Faktisk kunne det siges,
at Larry var bedre på det tidspunkt.
Min far pressede alle.
Og hvis han ikke følte, at man gjorde sit bedste,
fandt han en måde at presse hårdere.
Og det drev virkelig Michael,
for Larry var god til meget.
Ud fra et konkurrencestandpunkt tror jeg ikke,
at jeg ville være her uden konfrontationerne med min bror.
Når man slås med nogen, man virkelig elsker...
...tænder det al ens indre ild.
Jeg følte, at jeg sloges med Larry om min fars opmærksomhed.
Jeg er en gør-det-selv-mand.
Jeg tog Larry med ud,
og han var fascineret af manuelt arbejde.
Han lagde stolthed i det.
Sagde man til Michael: "Tag en skruetrækker."
Så fik man måske en tang.
Jeg var ikke så tålmodig, så jeg sagde:
"Gå hjem til din mor, knægt.
Du bliver aldrig til noget. Gå hjem til din mor."
Når det sker, er det traumatisk,
for jeg ville have den billigelse.
Den selvsikkerhed.
Så min beslutsomhed voksede
for at blive så god, hvis ikke bedre end min bror.
Jeg mødte ham til prøverne,
men der var intet exceptionelt ved prøverne.
Han kom ikke med på skolens hold som andenårselev.
TRÆNER
Da jeg sagde til min mor, at jeg ikke blev optaget, var jeg trist.
Jeg ville ikke dyrke sport.
Jeg følte, at træneren ikke kunne lide mig.
Han kom knust hjem og græd.
Vi græd begge, for jeg vidste, han ville konkurrere med de andre.
Jeg sagde: "Hvis du virkelig vil have det, så knokl til sommer."
Og det gjorde han.
Han koncentrerede sig og øvede dagen lang. Han slap aldrig bolden.
Vil man få det bedste frem i Michael,
så sig, at han ikke kan.
Eller at andre er bedre.
Han gør det til en personlig udfordring at gøre det
blot for at modbevise dig.
Mikes forbedring fra andet til tredje år var enorm.
Meget af det havde at gøre med hans størrelse.
Han var 177 eller 180 cm, han kom tilbage og var 190 cm.
Han var en dygtig guard. Altid guard.
Han håndterede altid bolden.
Og nu var han 190, 193 cm,
det gjorde ham bare til en bedre spiller.
Vi vidste, at han var noget særligt.
Sportsdirektøren for Hanover Countys skoler ringede og sagde:
"Jeg har en fyr her, som nok har en chance."
Og det var Mike Jordan.
Så vi inviterede ham med på vores basketlejr.
Og da han kom, kendte vi til ham, vi havde hørt, at han var god.
Da han tog hjem fem dage senere, så vi ham som Amerikas bedste spiller.
JULI 1980
OKTOBER 1985
VED SÆSONEN I 1985-86 FØRTE MICHAEL JORDAN
HOS BULLS I POINT, ASSISTS, REBOUNDS OG EROBRINGER.
HAN VAR ÅRETS BEDSTE NBA-NYBEGYNDER OG BLEV TIPPET
TIL AT FØRE BULLS TIL DEN ANDEN FINALEPLADS I TRÆK.
29. OKTOBER 1985
Det var sæsonens tredje kamp i den anden sæson.
Vi spillede mod Golden State. Jeg sprang op til et skud...
Bulls til Michael Jordan...
...og da jeg landede, var det på flad fod.
Det ser ud, som om Michael halter lidt.
Han er lidt øm om anklen. Han havde skadet den tidligere.
Da de CT-scannede den, var det et klart brud. Jeg var færdig.
Sidste års bedste nybegynder, Michael Jordan, er ude med en brækket fod.
Jeg var knust, for jeg kom aldrig til skade.
Jeg havde gips på. Jeg kunne intet. Jeg var nervøs.
Jeg var nok ret irritabel.
Han havde brækket den her knogle lige på midten.
Det er en del af kroppen,
der måske ikke heler så hurtigt grundet dårlig blodforsyning.
Helingstiden kan variere fra seks til 12 uger, måske længere.
Og til tider heler den fraktur slet ikke.
Michael var aldrig gået glip af en kamp i high school,
college og NBA indtil da.
Pludselig gik han glip af 64.
Jeg lavede intet, jeg så kampe på bænken.
Min mor og far kom og var hos mig.
Man kunne ikke holde ham på den bænk.
Hr. Jordan og jeg sagde: "Michael, du er ikke klar."
Han sagde: "Det kan I ikke sige. Jeg ved, hvornår min krop er klar."
"Lægen ved, hvornår du er klar."
Jeg havde kriller efter at lave noget.
Så...
Jeg fik dem til at sende mig på college.
Jeg begyndte at træne og kaste.
Så spillede jeg én mod én,
og så begyndte jeg at spille to mod to og så tre mod tre.
Og så spillede jeg fem mod fem. Og Bulls anede det ikke.
Og da jeg kom tilbage til Bulls...
var min skadede lægmuskel stærkere end min raske lægmuskel.
Det første de sagde, var: "Hvad har du lavet?"
Nej, vi vidste ikke, at han spillede, før han kom tilbage.
Michael kom og sagde: "Jeg har spillet halvanden time
om dagen i en uge."
Efter jeg fik pusten igen,
tænkte jeg bare: "Åh gud."
Jeg arbejdede mig gradvist op til at spille fem mod fem.
Og jeg troede på, at foden var helet, så jeg kunne spille.
Michael spurgte: "Hvis jeg spiller, hvad er chance så for skader igen?"
Lægen sagde: "Ti procent."
Jeg blev vred og sagde: "Det er kun ti procents chance,
men det er 90 procent chance for, jeg ikke vil."
Og spurgte jeg lægerne:
"Hvad nu, hvis de ti procent sker?"
De sagde: "Så er hans karriere forbi."
Så alle så det negative.
Mens jeg så glasset halvt fuldt, så alle det som halvt tomt.
Jeg sagde til Michael: "Du forstår ikke risikoen kontra fordelen.
Hvis du havde en slem hovedpine, og jeg gav dig et glas piller,
og ni piller ville kurere dig, og én pille ville slå dig ihjel.
Ville du så tage én?"
Jeg så på ham og sagde: "Det kommer an på hovedpinen."
Fra Jerry Reinsdorfs synspunkt...
FORFATTER, RARE AIR
...en ren forretningsbeslutning, så spiller han ikke.
Her er din franchise. Bogstaveligt talt.
I mine tanker burde han ikke risikere det,
for vi ville alligevel ikke vinde mesterskabet.
Hvorfor tage en chance for, at ens karriere er forbi?
Sådan så han ikke på det.
Jeg begynder at tænke: "Måske er det ikke mit spil
kontra at tabe kampe,
så vi kan rykke ned i lodtrækningen."
Er der noget om snakken om en bedre position?
At nå i lodtrækningen?
Det håber jeg ikke. Det viser bare tabersind,
ikke kun på holdet, men også hos ledelsen.
Vi bør altid prøve at vinde.
En frustreret Bulls-ejer, Jerry Reinsdorf, gik endelig med til et kompromis,
der lader stjernen spille
et specifikt antal minutter i hver kamp.
Vi nåede til et kompromis, og vi lader ham spille
syv minutter i hver halvleg.
De lod mig spille igen,
og så gav de mig en tidsgrænse.
Jordan med ti point i sin begrænsede spilletid.
De gav ham syv minutter i hver halvleg med stopur.
For kort.
Den tæller for Michael!
Han kunne være midt i et skud, når lyden lød.
"Jordan, ud."
Michael Jordan har sat sig.
Han virkede ikke glad for det. Han er i stødet og klar.
De må holde ham tilbage.
Hvad var tanken bag de syv minutter per halvleg?
Vi følte, at lægerne havde talt om en vis periode.
Vi ville prøve at rette op på oddsene
i en situation, hvor vi ville reducere oddsene.
På det tidspunkt var Stan Albeck træner.
Så jeg sagde: "Stan, skråt op med dem.
Giv mig de vigtigste syv minutter, du kan tænke på."
Så begynder vi at vinde og nærme os slutspillet.
Vi når en vigtig kamp.
Vi spiller mod Indiana i Indiana.
Vi er nødt til at vinde, det vil sætte os i slutspilsposition.
Stan blev irettesat, og der blev sagt: "Sætter du ham ind ét sekund
mere end 14 minutter, er du fyret på stedet."
Jordan i en Oakley-blokade, et spring mod venstre går i...
I 14 minutter går jeg helt grassat.
Og vi var i position til at vinde.
Og angrebet fra venstre, Bulls...
Et femmeterskast går i. Bulls fører...
Bag Richardson, højre til Fleming, seks meter, point!
4. QUARTER
Tredive sekunder tilbage. Bulls tager tid. Bagud med ét...
Pludselig er min tid gået.
Jeg ved ikke, om Jerry kom ned for at sige:
"Få ham ud." Der er 30 sekunder tilbage.
Enogtredive sekunder tilbage.
Michaels tid er gået.
Og jeg er bare vred.
Sikken sensationel præstation i...
Michael så det, som det var.
Man spiller for at vinde. Punktum.
"Jeg vil ikke høre om spillervalg.
Jeg vil ikke høre om slutspillet,
og hvor godt det ville være.
Det er ikke sådan, man spiller."
Jeg tigger Stan: "Skift mig ind.
Kom nu, der er sgu kun 14 sekunder, Stan... 13 sekunder.
Skift mig ind i 13 sekunder."
Han sagde: "Nej. Jeg mister mit job."
Det styrkede teorien om,
at vi ikke gik efter slutspillet,
så vi fik et bedre spillervalg.
Men jeg svor at nå i slutspillet,
og her har vi chancen.
Vi har bolden, der er 13 sekunder tilbage.
Og se bare, John Paxson scorer kampens vindermål.
Pax med et springende énhåndsskud...
Heldigvis var jeg heldig og scorede,
og så vandt vi.
Bulls vandt! Bulls holder fast og vinder med ét point!
Sikken stor sejr for Bulls!
Vi gik ind i omklædningen...
Stan låste døren.
Jerry Krause ville ind efter kampen,
og Stan lukkede ham ikke ind.
Det var...
Det var ikke en god situation.
Michael havde mistillid til ledelsen, særligt Jerry Krause,
som han troede, brød det mest grundlæggende i sport,
efter min mening nok det mest grundlæggende aspekt
i Michaels levemåde.
Man gør det på højeste niveau og for at vinde altid.
Fra det øjeblik
var Michaels forhold til ejeren og ledelsen blevet surt.
Det forsvandt aldrig.
Ingen kunne begrænse Michael Jordans magt og hæder.
Bulls kæmper sidst i sæsonen for at nå i slutspillet,
hvilket ironisk nok kostede dem chancen
for at være i top syv til næste år spillervalg.
Vi nåede i slutspillet.
Vi vandt vist kun 30 kampe i den sæson.
Vi fik et ottendeseed.
Jordan styrede dybest set sit hold fra en række nederlag til slutspillet.
Og hvad er deres belønning?
De skal møde de mægtige Boston Celtics
med fire spillere, der var i Hall of Fame.
Vi havde Parish, McHale og Walton.
De var alle omkring 215 cm og kunne score, løbe og forsvare.
Vi havde Danny Ainge og Dennis Johnson, vores guards, jeg var small forward.
Så vi havde et stort hold, vi gik dybt, vi var store,
og af alle de hold, jeg har spillet på, er det uden tvivl det bedste.
De omgivelser, mod det hold...
Det er de situationer, man spiller for.
Celtics har vundet 31 i træk på hjemmebane.
De har slået Chicago seks gange i år i den normale sæson.
Michael havde en enorm selvtillid.
Han elskede den store scene.
Det er muligheden for at spille mod Larry Bird og Boston Celtics.
Det er showtime.
Michael kom fra en ret alvorlig skade,
og forventningerne var uklare.
Michael Jordan er tilbage uden begrænsninger.
Han er klar til at give los.
Og vi er næsten klar i Boston Garden.
De fjernede alle begrænsninger, og det var som at slippe en vild hund løs.
Jordan hænger i luften, kaster den i...
Jordan skyder fra stregen...
Jordan skiftede retning i luften. Han ramte alligevel.
Vores taktik var bare: "Gør alt for at holde Michael nede."
Men man kan ikke holde de gode nede.
Michael Jordan roterer, finter, ude af balance...
Absolut fantastisk!
Jordan slår Dennis.
Carlisle har den umisundelsesværdige opgave at dække Jordan.
Er det ikke noget særligt?
Carlisle vil bare hjem til sin mor.
Jordan med stor forventning. Han er stukket af.
Se her!
Mange i ligaen kunne score mange point.
Han var endnu bedre.
Vi holdt os til kampplanen og endte med at vinde bolden.
McHale, Bird, Paris... Fejl... Der er Celtics.
RUNDE 1, KAMP 1
CELTICS FØRER LIGAEN 1-0
Hvem er kampens spiller?
Man kan ikke ignorere Michael Jordan.
Han blev kampens bedste spiller.
Niogfyrre point, fire rebounds.
En spektakulær individuel indsats.
Det er svært for Chicago og Stan Albeck nu
at gøre ham klar til kamp to.
De spillede så hårdt i aftes.
Jeg husker kamp to. Jeg spillede golf med Michael dagen før.
Michael, Danny, Mike Carey og mig selv.
Og Michael og Danny er efter hinanden.
Før kamp to spillede du golf med Danny Ainge.
Kom nu. Jeg kan ikke ramme i dag.
Jeg vandt lidt penge fra Michael, og vi kørte lidt på hinanden.
Det var måske en fejl.
Kom nu.
Du gør mig vred.
Vi spiller færdig og kører hjem, vi sætter Danny af først.
Og Michael siger:
"Sig til DJ, at jeg har noget til ham."
RUNDE 1, KAMP 2
I første kamp scorer han 49 point...
...men ingen forventede,
på vej ind i den næste kamp, hvad der ville ske.
Han scorede, når han ville. Dunk, banker.
Han stod i midten og skød over folk.
Jeg spillede hvert minut af kamp nummer to.
Uden stop.
På skiftet. Bird dækker Jordan. Jordan rammer alligevel.
Stan Albeck blev ved med at isolere mig,
og jeg udnyttede bare min ungdom og energi.
Jordan bruger sin fart, og det virker.
Jordan med 31. Pletskud.
Jordan mod Ainge, drejer ind, løfter bolden til skud, får fejl.
Vi var alle efter ham den dag. Det var ikke én fyr.
DJ var vores bedste forsvarsspiller,
og han fik fire fejl tidligt i første quarter.
Fire fejl til Dennis Johnson. Velkommen til klubben.
Jeg dækkede ham lidt. Danny dækkede ham. DJ dækkede ham.
Jeg husker, jeg grinede midt i kampen,
fordi Walton bandede af mig,
fordi han skulle dække Jordan nogle få gange.
Walton med fem. Næste fejl, så er han ude...
Jordan isoleret én mod én...
Kurv...
Walton ude for fejl.
Jordan har skudt 18 frikast og scoret på 16.
Du godeste, 48 til Michael Jordan.
I kunne lide 49 i torsdags Hvad med 50 søndag?
Springskud mod Parish, point.
Tooghalvtreds til Jordan...
Michael, skud fra højre... den går i! Og der er dømt fejl.
Michael skyder efter uafgjort uden tid tilbage.
Overtid i Boston Garden!
Jordan rammer. 56 til Jordan.
Enogtres point, der tangerer den højeste rekord i en slutspilskamp...
Sådan! Treogtres til Jordan!
Der er blevet sat NBA-rekord i Boston Garden.
Det var en pointrig kamp,
og heldigvis havde vi det sidste skud.
Bird til Parish.
En hårdt vundet sejr til Boston Celtics
til en føring på to-nul.
Vi var heldige at vinde, men Michael gjorde det til et show.
Vores Miller Lite-vigtigste spiller i kampen er Michael Jordan
med en rekord på 63 point i en enkelt slutspilskamp.
Vi vandt serien,
men det var en utrolig slutspilspræstation.
Jeg har aldrig set det før elle siden.
Det var ikke Michael Jordan. Det var Gud forklædt som Michael Jordan.
JORDAN IMPONERER BIRD
Ingen kan lide ham.
Jeg har aldrig set nogen spille sådan,
og det inkluderer alle.
Jordan er den bedste spiller i NBA,
langt den bedste.
Fyre som mig og Larry, der kendte spillet...
TOLVDOBBELT NBA ALL-STAR
...der kendte til mesterskabsbasket, vi vidste, at han var på vej. Okay?
Han skulle bare have den rette fremdrift.
Vi indså, at Michael Jordan var den bedste spiller i NBA.
Så et år senere genopbyggede vi dybest set hele holdet.
Krause kom i sving.
JUNI 1987
Vi tilføjede skønne mennesker som Horace Grant og Scottie Pippen.
Vi ændrede holdets opbygning.
Jeg vil altid give Jerry Krause ros for at samle et hold, der fungerede.
En af de sværeste handler for ham
var at bytte Charles Oakley for Bill Cartwright.
Vi skulle bruge en stor mand. Så Bill var perfekt.
Jeg holder af Charles,
men dette er bedre, end hvad Charles giver os nu.
Michael var glad for Charles, hans beskytter.
Mike angreb altid kurven, og han blev væltet tit,
og Charles støttede ham altid.
Oakley går lige efter "Hot Rod" Williams.
Da Krause gennemførte den handel,
definerede det nok hans karriere.
Charles Oakley og jeg var gode venner.
Vi tilbragte meget tid sammen.
Men vi var på vej mod sejren, da han rejste.
Jerry gjorde et fænomenalt arbejde med holdet.
Han gjorde gode handler og fandt gode spillere.
Han fortjener stor ros.
Men han gik i vejen for sig selv.
SCOTTIE PIPPEN FORTSÆTTER GENOPTRÆNING EFTER ANKELOPERATION.
HAN REJSER MED BULLS, MEN ER INAKTIV.
Scottie havde problemer med Jerry, og det sås ved flere lejligheder.
Sagen var, og en del af Scotties vrede
var, at de seriøst overvejede at bytte ham væk
efter sæsonen i 96-97.
Alle kan blive byttet.
Og en del af mit ansvar er at lytte til andre hold,
når de taler om vores spillere.
Og vi tror, at Scottie Pippen bestemt
en af de bedste spillere i basket,
og vi holder meget af ham.
Jeg kan ikke sige hvad der sker i fremtiden,
for det ved jeg ikke.
Derefter var Krauses pointe: "Vi dropper Pippen om et år.
Gruppen har ikke så langt igen.
Lad os splitte den nu."
Men ejerne sagde nej.
Men jeg afviste det, fordi jeg besluttede,
at så længe Michael Jordan stadig var her,
ville vi jage den sjette titel.
Jerry, hvor tæt var I på at bytte Scottie Pippen væk?
Vi fik en række tilbud,
som, vi mente, var gode for Scottie og nogle af vores andre spillere.
Jeg vil aldrig holde op med at være aggressiv,
og jeg holder aldrig op med at prøve at forbedre holdet.
Det var det, der ødelagde mit forhold til Jerry.
Han prøvede at få mig til at føle mig som noget særligt,
men han var villig til at bytte mig væk,
men han sagde det aldrig.
Efter et stykke tid i spillet
indser man, at ingen er immun mod at blive byttet, men jeg blev fornærmet.
Jeg valgte at være lidt respektløs.
Der var altid spydigheder,
men Scottie gik over stregen.
Det blev personligt.
Pippen svinede Krause til offentligt, bandede over ham i bussen.
Jeg kunne ikke tolerere ham længere. Jeg respekterede ham ikke.
Jeg husker, nogle udbrud kom fra bag i bussen.
Det fik en til at hæve øjenbrynene.
Pippen begyndte at nedgøre Jerry Krause...
...foran holdet.
Vi måtte sige: "Lad os lige tage det med ro."
Men så blev det: "Hov, der er et skel her."
Det er ikke det normale... Der er virkelig et nag.
"Du værdsætter mig ikke.
Du vil af med mig. Du vil ikke betale mig.
Så rend mig. Jeg sørger for mig selv nu."
Jeg var på det punkt, hvor jeg følte, at jeg måtte sørge for mig selv.
At det var tid til at gå på indkøb.
Pippen kræver at blive byttet væk og siger...
...at han ikke kommer tilbage, før han er væk fra Chicago.
Han ville aldrig spille for Bulls igen.
"Jeg tager aldrig den uniform på igen."
Bør Bulls gøre noget, så du får lyst til at blive?
Nej. Jeg kan ikke se mig selv fortsætte.
Scottie kom med nogle ødelæggende kommentarer i aftes
til en journalist fra Chicago om at ville byttes væk.
- Må vi høre dine tanker om det? - Lige nu har jeg ingen.
Jeg følte, at Scottie var egoistisk.
Han tænkte på sig selv og ikke på,
hvad han havde lovet organisationen så vel som holdet.
Jeg er færdig her, forstår du?
Du har allerede bestemt, at sådan er det.
Så jeg måtte gøre det bedste for mig selv.
Tekster af: Anders Langhoff